Eignum sjóðsins er skipt niður í eignaflokka og undirsöfn í hverjum eignaflokki , sem hverju og einu er sett sjálfstæð fjárfestingarstefna með markmiðum um áhættu og ávöxtun . Skilgreind eru vikmörk fyrir virka stöðutöku í hverjum og einum eignaflokki . Vikmörk samkvæmt fjárfestingarstefnu 2020 eru sem hér segir : Í lögunum er skýrt tekið fram að stjórn lífeyrissjóðs beri að „ móta fjárfestingarstefnu og ávaxta fé sjóðsins með hliðsjón af þeim kjörum sem best eru boðin á hverjum tíma með tilliti til ávöxtunar og áhættu . “ Framkvæmdastjóra , og í hans umboði fjárfestingaráði , er falið að haga eignastýringu í samræmi við fjárfestingarstefnu á hverjum tíma . Skýrar reglur gilda um heimildir fjárfestingaráðs og stjórn Stapa lífeyrisjóðs hefur m.a. skilgreint í hvaða tilfellum eigi að afla heimildar framkvæmdastjóra og eftir atvikum stjórnar áður en ráðist er í tilteknar fjárfestingar . Fjárfestingaráð fundar að jafnaði vikulega og formaður þess ber starfsheitið fjárfestingarstjóri . Útbúin er fundargerð eftir hvern fund sem aðgengileg stjórn sjóðsins á hverjum tíma . Stjórn sjóðsins fær mánaðarlega upplýsingar um ávöxtun , eignasamsetningu og viðskipti samanborið við áætlun fjárfestingarstefnu og hefur þannig tök á að fylgjast með framvindu fjárfestingarstefnunnar á hverjum tíma .